જણાવી દઈએ કે, ગુરુવારે એક પ્રમુખ સૈન્ય કમાન્ડરે જમ્મુ-કાશ્મીરના પૂંછ અને અખનૂર સેક્ટરોમાં નિયંત્રણરેખા (એલઓસી) પર મોટી ચોકીઓની મુલાકાત લીધી હતી, જે દરમિયાન તેમણે જવાનો સાથે તૈયારીઓ અને હાલની સુરક્ષાસ્થિતિઓ વિશે ચર્ચા કરી હતી, એટલું જ નહીં, ગુરુવારે મુલાકાતે પહોંચેલા ઉત્તરી કમાન્ડના જનરલ ઓફિસર કમાન્ડિંગ ઇન ચીફ લેફ્ટનન્ટ જનરલ રણબીરસિંહે દુશ્મનો અને રાષ્ટ્રવિરોધી તત્ત્વોની નાપાક હરકતોને નાકામ કરવા માટે તમામ જવાનો અને અધિકારીઓને સજાગ રહેવા જણાવ્યું હતું.